हालांकि भारतीय रिजर्व बैंक ने अपनी पिछली वार्षिक रिपोर्ट में भी इस बात को साफ करने में कोई कोताही नहीं बरती थी, लेकिन अब, आठ नवंबर, 2016 को नोटबंदी लागू किये जाने के 22 महीने बाद, उसने अपनी नयी वार्षिक रिपोर्ट में 500 व 1,000 रुपये के बंद किये गये नोटों की गिनती पूरी होने की सूचना के साथ उनके 99.3 प्रतिशत के वापस आ जाने की जो जानकारी दी है, वह एक तरह से इस बात का एलान है कि जिस नोटबंदी को लेकर नरेन्द्र मोदी सरकार एक से बढकर एक महत्वाकांक्षाएं पाले हुए थी, उसका नतीजा 'न खुदा ही मिला न बिसाल-ए-सनम, न इधर के रहे न उधर के रहे' जैसा हुआ है।